अब एक नंबर से पूरे देश में होगी रेलवे में शिकायत  
इस नंबर के जरिए यात्री रेलवे के भोजन की गुणवत्ता, गंदगी या अन्य किसी भी शिकायत के लिए एसएमएस भेज सकते हैं।
देश में रेल का सफर करने वाले यात्रियों को अपनी शिकायत दर्ज कराने के लिए अलग-अलग फोन नंबरों को डायल करने की जरूरत नहीं पड़ेगी। अब यात्री एक समान पैन संख्या के जरिए एसएमएस भेजकर अपनी परेशानी से भारतीय रेलवे को अवगत करा सकेंगे।  रेल मंत्रालय के एक वरिष्ठ अधिकारी ने बताया, रेल सेवाओं से जुड़ी किसी भी शिकायत को दर्ज कराने के लिए अब कई नंबरों के स्थान पर पूरे देश में एक नंबर की व्यवस्था की जाएगी। इस नंबर के जरिए यात्री रेलवे के भोजन की गुणवत्ता, गंदगी या अन्य किसी भी शिकायत के लिए एसएमएस भेज सकते हैं। यह नया नंबर रेलवे जांच नंबर 139 की ही तरह बेहद आसान होगा।  रेलवे के पास पहले से एक एसएमएस सुविधा है, इसके जरिए यात्री रेलगाड़ी, सीटों की उपलब्धता, समयसारिणी और पीएनआर संख्या के बारे में जानकारी हासिल करते हैं।